**O speranță către absolut**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Cu buzele îți răsucesc cordonul

Halatului de baie transparent,

Deschei încet și-i savurez canonul

Ca un poet ce-alergă inocent

Să caute metafora ascunsă,

Nu prea adânc, într-un poem ritmat

Chiar dacă simt că ora trece tunsă

Și nu am timp să te recit în pat.

Rămân surprins, cunosc caligrafia,

Conturul delicat mi-e cunoscut,

Și-a pus în tine Venus măiestria

Ca o speranță către absolut.

- Când treci ușor cu buzele pe pântec

E inutil să neg sau să refuz,

Mi-e inima fierbinte ca un cântec

Oriental și-aș vrea să te acuz

Că nu găsesc nici rime, nici expresii,

Nici întrebări nu formulez în gând,

Te-ai integrat în marile obsesii

Ce mi-au pătruns în sânge străbătând

Aceste scuturi albe de uraniu...

Te recunosc din felul cum dezlegi

Misteru-nchis în floare. Felul straniu

De-a reuși nectarul să-i culegi.

Ioan Grigoraș Liliana Trif